CELEX: 32008R0508
Language: da
Date: 2008-06-06 00:00:00
Title: Kommissionens forordning (EF) nr. 508/2008 af 6. juni 2008 om den definition af afskallet korn og af afrundet korn, der gælder ved ydelse af eksportrestitution (kodificeret udgave)

7.6.2008   
            
            
               DA
            
            
               Den Europæiske Unions Tidende
            
            
               L 149/55
            
         
      KOMMISSIONENS FORORDNING (EF) Nr. 508/2008
   af 6. juni 2008
   om den definition af afskallet korn og af afrundet korn, der gælder ved ydelse af eksportrestitution
   (kodificeret udgave)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 170, stk. 1, sammenholdt med artikel 4, og
   ud fra følgende betragtninger:
   
               (1)
            
            
               Kommissionens forordning (EØF) nr. 821/68 af 28. juni 1968 om den definition af afskallet korn og af afrundet korn, der gælder ved ydelse af eksportrestitution (2), er blevet ændret væsentligt flere gange (3). Forordningen bør af klarheds- og rationaliseringshensyn kodificeres.
            
         
               (2)
            
            
               Ved eksportrestitution skal der tages hensyn til kvaliteten af det forarbejdede kornprodukt, for hvilket der gives restitution, for at undgå, at offentlige midler bidrager til eksport af produkter af ringe kvalitet. Derfor er det nødvendigt at opstille en nøjagtig og i hver medlemsstat gældende definition af det korn, for hvilket den restitution skal ydes, der gives for »afskallet korn« og for »afrundet korn«.
            
         
               (3)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   Ved ydelse af eksportrestitution skal afrundet korn og afskallet korn have de i bilag I anførte egenskaber.
   Artikel 2
   Forordning (EØF) nr. 821/68 ophæves.
   Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den finder anvendelse fra den 1. juli 2008.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. juni 2008.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 299 af 16.11.2007, s. 1. Senest ændret ved forordning (EF) nr. 361/2008 (EUT L 121 af 7.5.2008, s. 1).
   
      (2)  EFT L 149 af 29.6.1968, s. 46. Senest ændret ved forordning (EF) nr. 39/2007 (EUT L 11 af 18.1.2007, s. 11).
   
      (3)  Se bilag II.
   
      BILAG I
      A.   DEFINITION AF AFSKALLET KORN (AFSKALLET ELLER SLEBET) OG AF AFRUNDET KORN
      I.   »Afskallet korn« omfatter afskallet korn og slebet korn, hvor:
      
                  1.
               
               
                  Afskallet korn:
                  er korn, fra hvilket en stor del af skallerne er fjernet, eller korn (se forklarende bemærkninger til position 10.03: korn), fra hvilket avnerne, som sidder fast på skallerne — som f.eks. ved visse arter af byg — eller omslutter skallerne så fast, at de ikke kan løsgøres ved tærskning osv., som ved havre, er blevet fjernet.
               
            
                  2.
               
               
                  Slebet korn:
                  er korn (ved byg, korn befriet for avner), hvorfra skallerne og frøskallen for størstedelen er blevet fjernet.
               
            II.   »Afrundet korn« omfatter:
      
                  1.
               
               
                  korn af første kategori:
                  
                              a)
                           
                           
                              korn, der opfylder kravene i følgende definition:
                              afrundet korn, hovedsagelig af byg, der på alle sider er afrundede kerner af korn af ens kernebredde, som er befriet fuldstændig for avner, skaller og kim og for størstedelen befriet for frøskaller og aleuronlag, og
                           
                        
                              b)
                           
                           
                              som yderligere opfylder følgende krav:
                              
                                          i)
                                       
                                       
                                          kornets ensartethed:
                                          
                                                      —
                                                   
                                                   
                                                      75 % af kernerne skal ligge inden for et område på 20 % af dm (1)
                                                      
                                                   
                                                
                                                      —
                                                   
                                                   
                                                      94 % af kernerne sammenlagt progressivt mellem 3 % og 97 % skal ligge inden for et område på højst 30 % af dm (1)
                                                      
                                                   
                                                
                                                      —
                                                   
                                                   
                                                      100 % af kernerne skal ligge inden for et område på højst 50 % af dm (1);
                                                   
                                                
                                    
                                          ii)
                                       
                                       
                                          konstatering af regelmæssigheden ved sigteanalyse med rundhulssigte.
                                       
                                    
                        
            
                  2.
               
               
                  korn af anden kategori:
                  korn, der opfylder kravene i definitionen under nr. II, nr. 1, litra a).
               
            B.   SIGTEANALYSE
      I.   Apparatur
      
                  1.
               
               
                  sæt rundhulssigter (200 mm i diameter, huldiameter 4,0-1,0 mm med en afstand mellem hullerne på 0,25 mm)
               
            
                  2.
               
               
                  sigtemaskine — sigtningen udføres med hånden; hjælpemidler til sigtning (gummiterninger med en kantlængde på 20 mm)
               
            
                  3.
               
               
                  præcisionsvægt.
               
            II.   Fremgangsmåde
      Afskallet korn af byg sorteres normalt med seks sigter. Det benyttede sæt sigter lukkes med låg og bund, og sigten med den største huldiameter skal øverst og skal ligesom bunden være tom efter sigtningen.
      To afvejede prøver afskallet korn af byg på mellem 50 og 100 g sigtes i mindst fem minutter ved håndkraft. Som hjælpemidler ved sigtningen anvendes gummiterninger.
      Under sigtningen holdes det benyttede sæt sigter med begge hænder og bevæges frem og tilbage med ca. 120 slag pr. minut og med en amplitude på ca. 70 mm, så vidt muligt horisontalt. Denne bevægelse afbrydes af en cirkelformet bevægelse tre gange pr. minut. De tilbageblevne mængder i sigterne vejes med en nøjagtighed på 0,1 g og angives i procent af den afvejede prøve afrundet til hele tal, og gennemsnitsværdierne beregnes.
      Gennemsnitsværdierne af procenttallene for de tiloversblevne mængder adderes. Der begyndes med værdi 0 % for den tilbageblevne mængde i den tomme sigte med den største huldiameter. De adderede procenter Σ (%) indføres sammen med de dertil hørende huldiametre på millimeterpapir i et koordinatsystem, hvor Σ (%) angives på ordinaten og huldiametrene i millimeter på abscissen.
      Kurven, der opstår ved, at punkterne forbindes med rette linier, angiver medianværdien dm ved Σ (%) = 50 i en 1/100 mm huldiameter.
      
         (1)  dm = den medianværdi, der fremgår af sigteanalysens summeringskurve ved 50 % sigtegennemfald.
   
   
      BILAG II
      Ophævet forordning med oversigt over ændringer
      
                  Kommissionens forordning (EØF) nr. 821/68
               
               
                  (EFT L 149 af 29.6.1968, s. 46)
               
            
                  Kommissionens forordning (EØF) nr. 1634/71
               
               
                  (EFT L 170 af 29.7.1971, s. 13)
               
            
                  Kommissionens forordning (EF) nr. 39/2007
               
               
                  (EUT L 11 af 18.1.2007, s. 11)
               
            
   
      BILAG III
      Sammenligningstabel
      
                  Forordning (EØF) nr. 821/68
               
               
                  Nærværende forordning
               
            
                  Artikel 1
               
               
                  Artikel 1
               
            
                  —
               
               
                  Artikel 2
               
            
                  Artikel 2
               
               
                  Artikel 3
               
            
                  Bilag, Definition af afskallet korn (afskallet eller sleben) og af afrundet korn
               
               
                  Bilag I, litra A
               
            
                  Bilag, litra A
               
               
                  Bilag I, litra A, nr. I
               
            
                  Bilag, litra B, nr. I, nr. 1
               
               
                  Bilag I, litra A, nr. II, nr. 1, litra a)
               
            
                  Bilag, litra B, nr. I, nr. 2, første afsnit, litra a), b) og c)
               
               
                  Bilag I, litra A, nr. II, nr. 1, litra b), nr. i), første, andet og tredje led
               
            
                  Bilag, litra B, nr. I, nr. 2, andet afsnit
               
               
                  Bilag I, litra A, nr. II, nr. 1, litra b), nr. ii)
               
            
                  Bilag, litra B, nr. I, nr. 2, tredje afsnit
               
               
                  Fodnote (*)
               
            
                  Bilag, litra B, nr. II
               
               
                  Bilag I, litra A, nr. II, nr. 2
               
            
                  Bilag, Sigteanalyse
               
               
                  Bilag I, litra B
               
            
                  Bilag, Apparatur, første, andet og tredje led
               
               
                  Bilag I, litra B, nr. I, nr. 1, 2 og 3
               
            
                  Bilag, Fremgangsmåde
               
               
                  Bilag I, litra B, nr. II
               
            
                  —
               
               
                  Bilag II
               
            
                  —
               
               
                  Bilag III